Willibald Hahn

Vilibaldas (Valteris) Hanas,  (1910 m. sausio 31 d. Vienos Donauštato rajone – 1999 m. gegužės 31 d. Vienoje) – Austrijos futbolininkas; Lietuvos, Norvegijos ir Šveicarijos vyrų futbolo rinktinių treneris.

 Biografija 

 Sportininkas 
Futbolo sirgaliams tapo žinomu, kai būdamas dvidešimtmečiu, pradėjo žaisti saugo pozicijoje Austrijos sostinės Gersthofer SV komandoje. Prieš 1931–32 m. sezoną perėjo į Pirmojoje lygoje žaidžiančią Vienos FAC Team, kur įsitvirtino pagrindinėje sudėtyje. Kitame sezone nusprendė ginti Vienos Austria klubo spalvas. Šiame kolektyve per varžybas jam dažniausiai teko praleisti ant atsarginių suolelio, todėl kartu su dviem bendraklubiečiais perėjo į Prancūzijos Antrosios lygos Hispano–Bastidienne klubą Bordo mieste. 1934 m. grįžo į gimtinę, po vieną sezoną žaidė šalies sostinės Favoritner SC, Vienos FC ir Favoritner AC klubuose. Paskutinė komanda, į kurią 1937 m. buvo gavęs pakvietimą futbolininkas V.Hanas, buvo Vienos SK Admira. Kitų metų rudenį jis nusprendė baigti aktyviai sportuoti.

 Treneris 
Kai per vadinamą Anšliusą Austrija buvo prijungta prie Vokietijos, V.Hanas 1938 m. emigravo į Norvegiją, kur pradėjo treniruoti Moso FK. 1939 m. birželio 11 d. – 1940 m. spalio 13 d. buvo kviečiamas dirbti Lietuvos vyrų futbolo rinktinės treneriu, David Forster, Bernhard Hachleitner, Robert Hummer, Robert Franta. „Die Legionäre“. 2. Auflage – österreichische Fußballer in aller Welt, psl. 152Football manager: Walter Hahn // https://eu-football.info  kartu jis treniravo ir jaunuosius šalies futbolininkus.1940–1944 metai // futboloekspertas.lt  Lietuvos rinktinė 1939 m. draugiškose rungtynėse Karlstade pralaimėjo švedams 0:7, o Taline įveikė estus 1:0. 1940 m. Baltijos futbolo taurės turnyre Rygoje pralaimėta Latvijos rinktinei 0:1 ir sužeista lygiosiomis 1:1 su Estijos futbolo reprezentantais. Draugiškose rungtynėse Kaune buvo įveikti estai 2:0 ir latviai 4:3.Football manager: Walter Hahn // https://eu-football.info 

Po Antrojo pasaulinio karo dirbo Vienos SK. David Forster, Bernhard Hachleitner, Robert Hummer, Robert Franta. „Die Legionäre“. 2. Auflage – österreichische Fußballer in aller Welt, psl. 152 Prie elitinio futbolo reikalų sugrįžo 1953 m.: jo treniruojama Norvegijos rinktinė tais metais nustebino sužaidusi lygiomis 1:1 su pajėgia Vakarų Vokietijos vyrų futbolo rinktine, po to Vilibaldas Hanas dar 25 kartus per tarptautines rungtynes vadovavo norvegų reprezentantams.Football manager: Willibald Hahn // https://eu-football.info 1956 m. jis pervažiavo gyventi į Miuncheną, kur pradėjo darbuotis su vietos FC Bayern komanda. 1957 m. V.Hano treniruojami sportininkai laimėjo Vokietijos futbolo taurę. Nepaisant to, kad 1958 m. buvo pasirašytas kontraktas su Tryro SV Eintracht, jis išvyko treniruoti Šveicarijos vyrų futbolo rinktinę. Dirbo nesėkmingai: iš šešių žaistų rungtynių penkias treniruojama Rinktinė pralošė. Po 1959 m. spalio 25 d. per Centrinės Europos tarptautinė taurės varžybas skaudžiai pralaimėto mačo Vengrijos rinktinei rezultatu 0:8 jis buvo atleistas.Football manager: Willibald Hahn // https://eu-football.info

Nuo 1960 m. gyveno Vokietijoje. Treniravo Kaselio KSV Hessen, kurią iš Antrosios lygos išvedė į aukštesniąją. Vėliau dirbo su Eseno Schwarz–Weiß, Oberhauzeno Rot–Weiß, Ingolštato Ringsee, Bairoto Oberfranken, Roitlingeno SSV ir Štutgarto Kickers klubais.

 Išnašos 

 Šaltiniai 
 Willibald Hahn // www.austria-archiv.at
 Willibald Hahn // weltfussball.de
 Willibald Hahn // www.ksvhessenkassel.de 

Kategorija:Austrijos futbolininkai‎
Kategorija:Austrijos futbolo treneriai‎
Kategorija:Užsienio treneriai Lietuvos futbole‎
Kategorija:Lietuvos vyrų futbolo rinktinės treneriai
Kategorija:Norvegijos futbolas‎
Kategorija:Šveicarijos futbolas‎
Kategorija:Vokietijos futbolas‎